Iz skromnih jaslica koje su služile kao kolijevka stigla je poruka Božije ljubavi - 2003-12-25
Amerika je dom kršćana pripadnika svih sekta, Jevreja, Muslimana, Hindusa, Budista i drugih.
Prije dvije hiljade godina, u svijetu razdiranom neslogom, siromaštvom i mržnjom u jednoj staji u Betlehemu rodio se Isus Krist. U vrijeme tada snažnog Rimskog carstva malo ko je mogao zamisliti kakav utjecaj će taj događaj imati na svijet. Iz skromnih jaslica koje su služile kao kolijevka stigla je poruka Božije ljubavi za ljudski rod i konačne pobjede dobra nad zlom. Kristova poruka je bila suštinsko dostojanstvo i bratastvo cijelog ljudskog roda: svaki čovjek je stvoren po slici Božijoj. Ta poruka bila je opsjednula čak i najniži sloj Rimskog carstva, robove, sa neprocjenjivim značajem. Ideja da niko nema pravo narušavati neprikosnovenost pojedinca raširila se i konačno dovela do ograničavanja moći države. Stoljećima nakon Krista ideal o nepovredivosti svakog pojedinca postao je kamen temeljac moderne demokratije. Ovaj princip uključen je u američku Deklaraciju o nezavisnosti u kojoj se kaže da su svi ljudi rođeni jednaki i od Boga obdareni određenim neotuđivim pravima. U vrijeme stvaranja, Sjedinjene Države su bile uglavnom kršćanska zemlja, mada Amerikanci upražnjavaju tu vjeru na različite načine. Osim toga Amerikanci su jasno rekli u prvih deset amandmana na Ustav da se sloboda vjeroispovjesti mora poštovati. U decenijama nakon donošenja Ustava ljudi različitih vjeroispovjesti su dolazili u Sjedinjene Države. Sjedinjene Države su ustvari sada zemlje sa najvećom vjerskom raznolikošću u svijetu. Amerika je dom kršćana pripadnika svih sekta, Jevreja, Muslimana, Hindusa, Budista i drugih. Svi oni slobodno mogu slobodno praktikovati svoju vjeru. Takva sloboda je Ameriku učinila snažnom. Isto tako ta sloboda je izazvala mržnju neprijatelja slobode protiv Sjedinjenih Država, što su jasno pokazali teroristički napadi 11. septembra. Od tada Sjedinjene Države zajedno sa ostatkom civiliziranog svijeta vode globalni rat protiv terorizma. Dok Amerikanci uživaju u božićnim praznicima, kako je rekao predsjednik George W. Bush, zahvalni su za čudo Božije ljubavi i potvrđuju svoju opredjeljenost za pomaganje onima kojima je pomoć potrebna. Mi se, dodao je predsjednik Bush, molimo za naše hrabre muškarce i žene u uniformama koji praznike provode daleko od kuće. Njihova hrabrost i predanost doprinosi našoj sigurnosti i širenju slobode i mira.